Diari Oficial de la Generalitat Valenciana


Sumari del DOGV 3526, del 28-06-1999 (1999/5373)

Informació pública de la modificació del Pla General d'Ordenació Urbana SUP-2 Est.
----------------------------------------------------------------------------------

### Dades del document

Número de DOGV
:   3526

Data del DOGV
:   28-06-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/5373


Organisme emissor
:   Ajuntament de Sagunt

Tipus de document
:   Anunci

Informació pública de la modificació del Pla General d'Ordenació Urbana SUP-2 Est. [99/5373]
  
El ple de la corporació municipal, en sessió ordinària realitzada el dia 29 d'abril de 1999, va adoptar entre altres l'acord següent:
  
20 Modificació PGOU SUP-2 Est. Expedient 33/1999.
  
Vist que, com indica l'arquitecte municipal al seu informe, la modificació afecta les determinacions del sector SUP-2 Est, recollits al PGOU, sense pretendre's una ordenació detallada en aquest moment; afecta dita modificació diferents extrems de l'Ordenació Estructural, pròpia de l'àmbit recollit a l'article 17 de la Llei Reguladora de l'Activitat Urbanística (LRAU), i de competència estrictament autonòmica, fora de l'àmbit decisori definitiu municipal.
  
En concret, es veuen modificats els següents extrems d'ordenació estructural: aprofitament tipus (augmenta), noves dotacions públiques pertanyents a la xarxa primària i eliminació d'alguna de les existents (SGZV 4) .
  
Atés que, d'acord amb l'article 55 de la LRAU, la modificació d'un instrument de planejament llevat de les excepcions expressament previstes en aquest, hauran de seguir la mateixa tramitació que per a la seua aprovació.
  
En concret, es tracta en aquest cas de la modificació d'un PGOU, la dels articles 38 i següents de la LRAU.
  
La possibilitat d'usar la via de l'article 54, mitjançant un pla parcial de millora, d'aprovació autonòmica, es descarta en el present cas, donat que no es planteja en aquest moment l'ordenació detallada. Aqueixa opció és, sens dubte, la més idònia perquè evitaria la duplicitat d'esforços en la tramitació de planejament (primer el PGOU. i després el pla parcial), i es realitzaria un únic esforç redactor. Així ho jutja qui subscriu el present.
  
Com s'ha dit es pretén tan sols la modificació de l'ordenació estructural. La via de procediment és la de l'article 38 i següents:
  
A l'acord municipal plenari d'obertura d'informació pública han de precedir-lo els tràmits previs de redacció tècnica de la modificació i de consultes i acords previs. Sobre els tràmits previs es fan les observacions següents:
  
- Redacció tècnica: haurà de reunir-se la documentació a què fa referència l'article 79 RPCV, Decret 201/1998, i per remissió d'aquest, l'article 85 del citat reglament.
  
Tal com assenyala l'article 158 del RPCE, la documentació completa serà la que haurà de ser sotmesa a informació pública.
  
L'escàs temps amb què es compta per a la redacció tècnica de la citada documentació, comporta que en aquest cas aquesta siga la que figura a l'expedient.
  
- Acords i consultes prèvies. Per la urgència amb què es planteja la modificació, els tràmits de l'article 156 del RPCV, es posterguen al moment d'informació pública, la qual cosa suposarà una demora en l'adopció de l'acord municipal d'aprovació provisional, fins que s'aconseguisca el concert previ preceptiu amb la COPUT (articles 157 i 43 del RPCV), així com els dictàmens de les conselleries de sanitat i educació.
  
Atés que, pel que fa als límits de la modificació, valdrà el que indica l'article 55.3 de la LRAU i, en concret, el referent a l'augment proporcional edificabilitat-dotacions públiques.
  
Si es pretén sotmetre a informació pública la documentació presentada, cal tenir en compte dos extrems:
  
- La competència correspon al ple, i haurà de ser adoptada per majoria absoluta dels seus membres.
  
- La seua durada serà d'1 mes, i ha de ser publicada al Diari Oficial de la Generalitat Valenciana i en un diari no oficial d'àmplia difusió a la localitat, com també la remissió de la documentació a la COPUT i a les conselleries de Sanitat i Educació per als seus preceptius dictàmens.
  
Atés que, de conformitat amb l'article 38 de la LRAU, l'òrgan competent de l'administració que promoga o supervise la redacció del pla, conclosa aquesta, el sotmetrà simultàniament a:
  
A) Informació pública per un període mínim d'un mes, anunciada al Diari Oficial de la Generalitat Valenciana i en un diari no oficial d'àmplia difusió a la localitat. Durant aquesta, el projecte diligenciat del pla, haurà de trobar-se dipositat, per a la seua consulta pública, a l'ajuntament o ajuntaments afectats pel canvi d'ordenació i, si s'escau, en un local de l'administració promotora siti a la capital de província.
  
B) Informes dels diferents departaments i òrgans competents de les administracions exigits per la legislació reguladora de les seues respectives competències, llevat que ja s'hagueren assolit acords previs interadministratius. Tret d'aquest últim cas, quan es tracte de plans generals, serà preceptiu l'informe de les conselleries competents en matèria d'educació i sanitat.
  
C) Dictamen dels municipis confrontants al que promoga el Pla General o, si el pla es promogut per administració no municipal, de tots els ajuntaments afectats.
  
La no emissió en el termini d'un mes dels informes o dictàmens no interromprà la tramitació.
  
En el desenvolupament del debat, el senyor Tabarés proposa que l'assumpte quede sobre la mesa. Proposta que, sotmesa a votació, és rebutjada per 8 vots a favor de PSOE i 17 vots en contra de PP, CIPS, Grup Mixt i EU-Els Verds.
  
Durant el debat, el senyor García Ortín presenta una esmena de modificació de la memòria justificativa que es troba en l'expedient, elaborada per l'Oficina Tècnica d'Urbanisme, consistent en: «1. En la pàgina 8, Continguts normatius sector SUP 2 E, establir 'Ús preferent. Residencial col·lectiu'. 2. En la pàgina 8, afegir com a última frase en especificacions d'observança obligatòria en la redacció del pla parcial: 'S'admetrà un màxim generalitzar de 5 plantes'. 3. En la pàgina 9, la segona especificació quedarà: 'Reserva obligatòria i gratuïta de 50.000 metres quadrats de zones verdes (que inclou la reserva de parc a causa de l'augment de l'aprofitament del sector) ; 20.000 metres quadrats d'equipament escolar-docent i 20.000 metres quadrats d'equipament esportiu, cadascuna d'elles en una sola unitat superficial, i amb ubicació al límit sud del sector est del SUP2 dins d'una franja de 175 metres comptats a partir del límit sud del sector'».
  
Esmena que, sotmesa a votació, és aprovada per 17 vots a favor de PP, CIPS, Grup Mixt, UPV i EU- Els Verds i 8 abstencions de PSOE.
  
En vista de tot l'exposat, incorporada l'esmena aprovada al dictamen de la Comissió d'Urbanisme, Inversions i Manteniment, l'ajuntament ple, per 17 vots a favor de PP, CIPS, Grup Mixt, UPV i EU-Els Verds i 8 abstencions de PSOE, acorda:
  
Primer
  
Acordar l'obertura d'un període d'informació pública d'un mes de la documentació tècnica del present expedient, tenint en compte que a la memòria justificativa de l'Oficina Tècnica d'Urbanisme han estat introduïdes les modificacions següents:
  
1.En la pàgina 8, Continguts normatius sector SUP 2. E, s'estableix «Ús preferent. Residencial col·lectiu». 2. En la pàgina 8, s'afegeix com a última frase en especificacions d'observança obligatòria en la redacció del pla parcial: «S'admetrà un màxim generalitzat de 5 plantes». 3. En la pàgina 9, la segona especificació queda: «Reserva obligatòria i gratuïta de 50.000 metres quadrats de zones verdes (que inclou la reserva de parc a causa de l'augment de l'aprofitament del sector) ; 20.000 metres quadrats d'equipament escolar-docent i 20.000 metres quadrats d'equipament esportiu, cadascuna d'elles en una sola unitat superficial, i amb una ubicació al límit sud del sector est del SUP2 dins d'una franja de 175 metres comptats a partir del límit sud del sector».
  
Segon
  
Remetre la documentació als òrgans i administracions competents.
  
Cosa que se sotmet a informació pública durant el termini d'un mes, tal com determina l'article 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.